OpenLLM-France/wikimedia huggingface dataset:
# Casimiro García-Abadillo

Casimiro García-Abadillo (La Solana, 11 d'octubre de 1957) nom de ploma de Casimiro García-Abadillo Prieto és un periodista espanyol.

## Biografia

Després d'obtenir la seva llicenciatura en periodisme per la Universitat Complutense de Madrid, s'incorpora al diari econòmic Cinco Días l'any 1981. Amb posterioritat i durant la dècada dels vuitanta treballa successivament en els setmanaris Mercado i El Globo així com en el Diario 16.
El 1989 s'incorpora al recentment estrenat diari El Mundo dirigit per Pedro J. Ramírez, treballant com a redactor en cap i corresponsal econòmic. El juliol de 1999 és nomenat director adjunt i responsable d'informació. El novembre de 2004 va ascendir a la vicedirecció, i el 30 de gener de 2014 va ser nomenat director, en substitució del fundador, fins al maig de 2016.
És un dels artífexs de la línia editorial del diari i va conduir les investigacions periodístiques en assumptes com els casos Filesa, Ibercorp i Gescartera o l'atemptat de Madrid de l'11 de març de 2004.
Participa igualment en tertúlies polítiques de ràdio i televisió. Entre 1999 i 2005 va col·laborar amb el programa Buenos días de Radio Nacional de España i des d'aquesta data ho fa a Herrera en la onda d'Onda Cero. En televisió acudia assíduament des de 2006 a la tertúlia política de l'espai Madrid opina, d'Ernesto Sáenz de Buruaga, de Telemadrid, fins que el mateix locutor ho va fitxar a l'estiu de 2010 per a La Mañana de la cadena COPE.
El gener de 2011 comença a presentar el programa d'entrevistes En confianza, en la cadena de televisió Veo7. Va ser destituït com a director d'El Mundo el 30 d'abril de 2015. Posteriorment va dirigir el diari digital El Independiente fundat l'any 2016.

## Llibres publicats

* La rebelión de los Albertos (1989), amb Luis Fidalgo.
* Alicia Koplowitz: A solas con el poder (1990), amb Luis Fidalgo.
* La estafa: Ibercorp y el fin de una era (1992), amb Jesús Cacho.
* De la euforia al descrédito: crónica del dinero (1995).
* El balance: luces y sombras de la España del PSOE (1997).
* 11-M la venganza (2004).
* Titadyn (2009), amb el químic Antonio Iglesias García
* La trampa (2012)

## Referències

* 1 2 3 4 «Casimiro García-Abadillo» (en castellà). El Independiente. [Consulta: 23 agost 2021].
* ↑ Sanchez Manzano. Las bombas del 11 M. Relato de los hechos en primera persona. Dialnet, 2014, p. 194. ISBN 9781493797318.
* ↑ «Casimiro García-Abadillo se marcha de ‘El Mundo’» (en castellà). infolibre. Ediciones Prensa Libre S.L., 31-05-2016. [Consulta: 23 agost 2021].
# Koguryö

Goguryeo o Koguryŏ (pronunciació en coreà [koɡuɾjʌ], hangul 고구려 hanja 高句麗) fou un antic regne coreà ubicat a la part central i nord de l'actual Península de Corea, al sud de Manxúria i al sud del krai de Primórie.
Juntament amb Baekje i Silla, Goguryeo fou un dels Tres regnes de Corea. Goguryeo fou un actiu participant en la lluita pel poder quant al control de la Península de Corea, així com associat en les polítiques de relacions exteriors dels seus veïns de la Xina i el Japó.
El Samguk Sagi, un text del segle xii de Goryeo, ens indica que Goguryeo va ser fundat l'any 37 aC per Jumong, un príncep de Buyeo, tot i que hi ha proves arqueològiques i textuals que suggereixen que la Cultura de Goguryeo ja existia des del segle ii aC, més o menys quan va desaparèixer Gojoseon, un regne anterior que també va ocupar la part sud de Manxúria i el nord de Corea.
Koguryö fou la dinastia més important del nord-est d'Àsia, i fou atacada en 598 i entre 612 i 614 per la dinastia Sui sent un dels factors fonamentals del col·lapse de la dinastia, que va provocar la seva caiguda per part de la dinastia Tang l'any 618 dC. Koguryö va finalment ser derrotada per l'aliança de Silla i la dinastia Tang al 668. Després d'aquesta derrota, el seu territori va ser dividit entre Silla, Baekje i la els Tang.

## Referències

* ↑ Laet, Sigfried J. de. History of Humanity: From the seventh to the sixteenth century (en anglès). UNESCO, 1994, p. 1133. ISBN 9789231028137 [Consulta: 10 octubre 2016].
* ↑ Xiong, Victor Cunrui. Historical Dictionary of Medieval China (en anglès). Scarecrow Press, 2009, p. cvi. ISBN 0810860538.

## Bibliografia

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.

## Vegeu també

* Conjunt de tombes de Koguryö
# Cascades Berdeen

Les cascades Berdeen són una sèrie de tres salts d'aigua situades al comtat de Whatcom, Washington. Les caigudes de 260 m en total es troben en un tram de Bacon Creek (afluent del riu Skagit) aigües avall del llac Berdeen. Les cascades inclouen un salt d'aigua de 120 m, un de 61 m i un de 76 m.

## Referències

* ↑ «Berdeen Falls» (en anglès). Northwest Waterfall Survey.
* ↑ Swan, Bryan. «Berdeen Falls» (en anglès). Waterfalls of the Pacific Northwest.

## Vegeu també

* Llista de cascades
# Khnichet

Khnichet (en àrab الخنيشات, al-Ḫnīxāt; en amazic ⵅⵏⵉⵛⴰⵜ) és una comuna rural de la província de Sidi Kacem, a la regió de Rabat-Salé-Kenitra, al Marroc. Segons el cens de 2014 tenia una població total de 23.707 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Cascades Bloomfield

Les cascades Bloomfield (en aborigen: Wajul Wajul) són unes cascades del riu Bloomfield, prop de Cape Tribulation, a prop de Wujal Wujal, que es troba al Parc nacional Daintree (Patrimoni de la Humanitat per la UNESCO), a Queensland, Austràlia.

## Característiques i localització

Els custodis tradicionals dels terrenys que envolten les cascades Bloomfield són el clan indígena australià Kuku Yalanji.
L'accés a les cascades es realitza a través de la pista Bloomfield, al sud de Cooktown. A la temporada humida no és possible visitar les cascades.

## Referències

* ↑ «World Heritage listing: Facts and figures». Wet Tropics Management Authority. [Consulta: 18 maig 2014].
* ↑ «Wet Tropics Plan Review». Wet Tropics Management Plan p. 5. Wet Tropics Management Authority, 1998. Arxivat de l'original el 21 de març 2014. [Consulta: 18 maig 2014].
* ↑ «Wujal Wujal, With the Walker Family». Walker Family Tours. The Bama Way, 2014. Arxivat de l'original el 19 maig 2014. [Consulta: 18 maig 2014].
* ↑ «Things to Do Bloomfield Falls (Wujal Wujal)». Wet Tropics Management Authority. Arxivat de l'original el 22 febrer 2011. [Consulta: 30 octubre 2008].

## Vegeu també

* Llista de cascades
* Llista de cascades d'Austràlia
# Kirkwood

«Kirkwood» té aquests significats:
* Kirkwood (Califòrnia), concentració de població designada pel cens dels Estats Units a l'estat de Califòrnia
* Kirkwood (cràter), cràter d'impacte lunar a l'hemisferi del nord de la cara oculta de la Lluna
* Kirkwood (Illinois), població dels Estats Units a l'estat d'Illinois
* Kirkwood (Missouri), població dels Estats Units a l'estat de Missouri
* (1578) Kirkwood, asteroide que descobert el 1951 al Goethe Link Observatory
* Daniel Kirkwood (Comtat de Harford, Maryland, 1814 -95), astrònom estatunidenc
* Julieta Kirkwood (Santiago de Xile, 1936 - 85), sociòloga, politòloga, teòrica, catedràtica i feminista
* Llacuna de Kirkwood o buit de Kirkwood, zona del cinturó d'asteroides en què la densitat d'asteroides es veu notablement reduïda
# Kirkwood (Missouri)

Kirkwood és una població dels Estats Units a l'estat de Missouri. Segons el cens del 2000 tenia 27.324 habitants.

## Demografia

Segons el cens del 2000, Kirkwood tenia 27.324 habitants, 11.763 habitatges, i 7.257 famílies. La densitat de població era de 1.143 habitants per km².
Dels 11.763 habitatges en un 28% hi vivien nens de menys de 18 anys, en un 50,5% hi vivien parelles casades, en un 9% dones solteres, i en un 38,3% no eren unitats familiars. En el 33,5% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,98.
Per edats la població es repartia de la següent manera: un 23,4% tenia menys de 18 anys, un 5,9% entre 18 i 24, un 27,6% entre 25 i 44, un 24,9% de 45 a 60 i un 18,2% 65 anys o més.
L'edat mediana era de 41 anys. Per cada 100 dones de 18 o més anys hi havia 79,4 homes.
La renda mediana per habitatge era de 55.122 $ i la renda mediana per família de 72.830 $. Els homes tenien una renda mediana de 51.515 $ mentre que les dones 36.235 $. La renda per capita de la població era de 32.012 $. Entorn del 2,8% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kirkwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Kirkwood». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Cascades Boyoma

Les cascades Boyoma, antigament conegudes com a cascades Stanley (en honor de Henry Morton Stanley), són un grup de set cascades que s'estenen durant més de 100 km sobre el riu Lualaba, prop de Kisangani (abans Stanleyville) a la part oriental de la República Democràtica del Congo.
La seva caiguda total és de 61 metres. A la part més baixa de les cascades, el Lualaba es converteix en el riu Congo. Una línia de ferrocarril salva el desnivell que provoca les cascades i que impedeix la navegació fluvial, unint les ciutats de Kisangani i Ubundu.

## Referències

* ↑ Bianchi, Thomas S.; Allison, Mead A.; Cai, Wei-Jun. «Geochemistry of the Congo River, estuary and plume». A: Biogeochemical Dynamics at Major River-Coastal Interfaces. Linkages with Global Change (en anglès). Cambridge University Press, 2013. ISBN 978-110-702-257-7.
* ↑ Kisangani, Emizet Francois; Bobb, Scott F. Historical Dictionary of the Democratic Republic of the Congo (en anglès). Scarecrow Press, 2009. ISBN 978-081-086-325-5.
* ↑ Alric, David. African Pursuit (en anglès). Faber & Faber, 2012. ISBN 978-057-129-504-3.

## Vegeu també

* Llista de cascades
* Llista de peixos de les cascades Boyoma

## Enllaços externs

* Boyoma (anglès)
# Josefa Idem

Josefa Idem (Goch, Alemanya Occidental 1964) és una piragüista alemanya nacionalitzada italiana, guanyadora de 5 medalles olímpiques.

## Biografia

Va néixer el 23 de setembre de 1964 a la ciutat de Goch, població situada a l'estat de Rin del Nord-Westfàlia, que en aquells moments formava part de l'Alemanya Occidental (RFA) i que avui en dia forma part d'Alemanya.
El 1990 es casà amb Guglielmo Guerrini, adoptant la nacionalitat italiana.

## Carrera esportiva

Va participar, als 19 anys, en els Jocs Olímpics d'Estiu de 1984 realitzats a la ciutat de Los Angeles (Estats Units) en representació de la República Federal Alemanya (RFA), on aconseguí guanyar la medalla de bronze en la prova de K-2 femenina de 500 metres i finalitzà, així mateix, cinquena en la prova de K-4 500 metres. En els Jocs Olímpics d'Estiu de 1988 celebrats a Seül (Corea del Sud) finalitzà cinquena en al prova de K-4 500 metres i novena en el K-1.
Va participar en els Jocs Olímpics d'Estiu de 1992 celebrats a Barcelona (Espanya) sota representació de la bandera italiana en esdevenir el 1990 ciutadana d'aquest país. A partir d'aquest moment únicament participà en la prova del K-1 500 metres, aconseguint guanyar la medalla de bronze en els Jocs Olímpics d'Estiu de 1996 realitzats a Atlanta (Estats Units), la medalla d'or en els Jocs Olímpics d'Estiu de 2000 realitzats a Sydney (Austràlia) i novament la medalla de plata en els Jocs Olímpics d'Estiu de 2004 realitzats a Atenes (Grècia) i en els Jocs Olímpics d'Estiu de 2008 realitzats a Pequín (Xina).
Al llarg de la seva carrera ha guanyat 22 medalles en el Campionat del Món de piragüisme, destacant 5 medalles d'or, 9 medalles de plata i 8 medalles de bronze.

## Referències

* ↑ Senat de la República italiana

## Enllaços externs

* (anglès) Canoe09.ca - Josefa Idem Arxivat 2009-08-18 a Wayback Machine.
# Carlos Domínguez Domínguez

Carlos Domínguez Domínguez, també conegut com a Carlitos (Mairena del Aljarafe, 18 de setembre de 1976) és un futbolista andalús, que juga de davanter.

## Trajectòria

Va començar a destacar al Sevilla FC. En la campanya de debut amb el primer equip, la 95/96, va marcar 4 gols en 29 partits. A l'any següent és cedit mitja campanya al RCD Mallorca, on marca 9 gols, i la temporada 97/98, amb el Sevilla en Segona, marca 8 gols per als andalusos.
L'estiu de 1998 retorna al RCD Mallorca, on romandria cinc temporades, guanyant una Copa del Rei (2003). En eixos anys a l'illa, el davanter va ser quasi sempre jugador de refresc, tot apareixent un bon nombre de partits, i amb unes estadístiques golejadores força acceptables. Entre 1998 i 2003 disputa 111 partits amb els mallorquins, dels quals només és titular en 30, i marca 16 gols.
La temporada 03/04 retorna al Sevilla FC, on seguiria exercint el mateix paper, i marcant 7 gols en les dues temporades al conjunt sevillista. Posteriorment, militaria també a l'Hèrcules CF. En total, Carlos Domínguez acumula gairebé 200 partits en Primera.

## Enllaços externs

* Fitxa de Carlos
# Portada/efemèride abril 9

Dennis Quaid
« 8 d'abril · 9 d'abril · 10 d'abril »
# Castellonroi

Castellonroi (en castellà i oficialment, Castillonroy) és un municipi i població de la comarca de la Llitera. Té una àrea de 37 km² amb una població de 391 habitants (INE 2008) i una densitat de 10,57 hab./km². El codi postal és 22572.

## Nuclis del municipi

Actualment, el que es coneix com a municipi de Castellonroi comprèn els següents nuclis:
* Castellonroi
* Pinyana, despoblat i Santa Anna, església de Pinyana.

## Administració
### Llista dels últims alcaldes de Castellonroi

| Període | Alcalde | Partit |
| 1979-1983 | | |
| 1983-1987 | | |
| 1987-1991 | | |
| 1991-1995 | | |
| 1995-1999 | | |
| 1999-2003 | | |
| 2003-2007 | | |
| 2007-2011 | Antonio Fondevila Aguilar | PAR |
| 2011-2015 | Antonio Fondevila Aguilar | PAR |

### Resultats electorals

Eleccions municipals :
| Partit | 2003 | 2007 | 2011 |
| PAR | 5 | 3 | 3 |
| PP | - | 2 | 3 |
| PSOE | 2 | 2 | 1 |
| Total | 7 | 7 | 7 |

## Demografia

Evolució demogràfica :
| 1900 | 1910 | 1930 | 1940 | 1950 | 1960 | 1970 | 1978 | 1991 | 1996 | 2001 | 2004 | 2008 |
| - | - | - | - | - | - | - | - | 245 | 444 | 427 | 410 | 391 |
En aquesta taula de resultats de la demografia durant 17 anys, veiem com el 1991 hi havia un nivell baix de persones allotjades, però amb 5 anys, el 1996 podem observar que gairebé hi van aver el doble de persones. Del 2001 fins al 2008, observem que no hi ha gaire canvi de nombre de persones. A Castillonroy en l'època de l'estiu hi poden haver gairebé 600 persones i a l'època d'hivern, de fred hi poden haver unes 400 persones; la diferència de persones és de 200 persones.

## Monuments

* Església parroquial, Mare de Déu de l'Assumpció, d'estil barroc.
* Ermita romànica de Sant Salvador, al pic de Montpedró.
* Pantà de Santa Anna.
* La casa de l'aigua o Casa de Lleida, repartidor del Canal de Pinyana.

## Festes

* Sant Antoni, 17 de gener.
* Santa Rita, 22 de maig.
* Festes d'estiu, tercer diumenge d'agost.

## Referències

* ↑ «Castellonroi». Gran Enciclopèdia Catalana. Barcelona: Grup Enciclopèdia Catalana.
* ↑ «Gran Enciclopèdia Aragonesa, Castillonroy». Arxivat de l'original el 2016-09-19. [Consulta: 6 setembre 2016].
* ↑ «Castellonroi». Gran Enciclopèdia Catalana. Barcelona: Grup Enciclopèdia Catalana.
* ↑ «Castellonroi». Gran Enciclopèdia Catalana. Barcelona: Grup Enciclopèdia Catalana.
* ↑ Gobierno de Aragón. «Archivo Electoral de Aragón». [Consulta: 13 agost].
* ↑ «Castellonroi». Gran Enciclopèdia Catalana. Barcelona: Grup Enciclopèdia Catalana.
* ↑ «Castellonroi». Gran Enciclopèdia Catalana. Barcelona: Grup Enciclopèdia Catalana.
* ↑ «Castellonroi». Gran Enciclopèdia Catalana. Barcelona: Grup Enciclopèdia Catalana.
# Salvador Dubois Leiva

Salvador Dubois Leiva (La Libertad, 16 d'agost de 1939 - Managua, 11 de juliol de 2015) fou un futbolista nicaragüenc de la dècada de 1960.
Fou internacional amb la selecció de Nicaragua. Pel que fa a clubs, destacà a F.C. Motagua.
Un cop retirat fou entrenador.

## Referències

* ↑ «Fútbol Nacional de luto ante fallecimiento de Salvador Dubois». , 11-07-2015 [Consulta: 11 agost 2015].
* ↑ Desafíe a Ismael Arxivat 2013-10-29 a Wayback Machine. - La Prensa (castellà)
* ↑ Salón de la Fama (Bio) - Manfut (castellà)
* ↑ Salvador Dubois sigue en el fútbol, ahora como técnico - El Nuevo Diario (castellà)
* ↑ Dubois con el Ferreti y Fenifut - La Prensa (castellà)
# Rusc

El rusc és el niu de les abelles. La paraula rusc deriva de la paraula celta que designa l'escorça dels arbres. Avui encara rusg significa això mateix en el gaèlic d'Escòcia. També es coneix amb els nom d'arna, casera, tou d'abelles, buc d'abelles, caixa d'abelles, gaiola o baso. En l'apicultura, l'indret on són situats els ruscos per a l'explotació de les abelles s'anomena apiari.
En l'apicultura, els ruscs o casidos antigament es feien de troncs d'arbres buits, suro o plantes trenades com el vímet, canya, espart o vidalba o altres lianes. Eren per tant de menor capacitat i menys productives, donaven al voltant de mig quilo de mel per cada rusc i eren de difícil observació i recol·lecció. En l'actualitat dominen els ruscos en forma de caixes d'abelles amb quadres mòbils del tipus Layens, Langsthroth o Dadant.

## Els bucs d'abella de la Selva

Buc d'abelles és l'expressió més emprada al nord de Catalunya i a la comarca de la Selva (sobretot a la part fronterera amb la Garrotxa: Amer, Anglès, Sant Julià del Llor i Bonmatí, Osor, Susqueda, etc.) per designar l'indret on habiten les abelles.
Aquests bucs que ornamenten els apiaris de la Selva són construïts artesanalment, igual com es feia fa més de cent anys. Els vells apicultors selvatano-garrotxins només usen dos productes - naturals - per construir els seus bucs o ruscs: el suro i el bruc. El suro és usat per construir la llar dels insectes melers. Aquesta llar és arrodonida i reposa sobre una llosa que la manté plana i allunyada de la humitat del terra. Al capdavall del buc s'hi fa un petit orifici que serveix d'entrada i de sortida dels himenòpters. Al capdamunt s'hi col·loca un barret, també de suro i arrodonit com la base, que tapa el buc. Normalment, els apicultors selvatans situen una planxa al cim de la tapa de suro per evitar que la pluja el podreixi i sobre la planxa un parell de pedres ufanoses que eviten que el vent se l'emporti. El bruc és polit i treballat fins que queda claviforme i es clava per unir els dos caps de la "rodona" de suro que es converteix en buc, i també per clavar la tapa de suro al buc. A més a més aquest bruc també serveix de travesser dins del buc (normalment cada buc té quatre travessers, situats en forma d'ics de dos en dos; és a dir dos a uns vint centímetres de terra, i dos més a quaranta centímetres de terra, aproximadament). La finalitat d'aquests travessers és fer de base de la bresca o cera amb la qual les abelles emmagatzemen la mel.

## Referències

* ↑ «gaiola». Diccionari normatiu valencià. Acadèmia Valenciana de la Llengua.
* ↑ «La història de les paraules: ‘arna’, ‘rusc’, ‘buc’, ‘baso’ o ‘casera’». VilaWeb.cat. [Consulta: 3 desembre 2016].
* ↑ «baso». Diccionari normatiu valencià. Acadèmia Valenciana de la Llengua.
* ↑ Sanna i Useri, Josep. Diccionari català de l'Alguer. L'Alguer/Barcelona: Fundació del II Congrés de la Llengua Catalana i Editorial Regina, 1988, p. 188. ISBN 84-7129-391-9.
# Kirkwood (Illinois)

Kirkwood és una població dels Estats Units a l'estat d'Illinois. Segons el cens del 2000 tenia 794 habitants.

## Demografia

Segons el cens del 2000, Kirkwood tenia 794 habitants, 307 habitatges, i 237 famílies. La densitat de població era de 336,9 habitants/km².
Dels 307 habitatges en un 31,6% hi vivien nens de menys de 18 anys, en un 63,5% hi vivien parelles casades, en un 9,4% dones solteres, i en un 22,8% no eren unitats familiars. En el 20,2% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,6% tenia menys de 18 anys, un 7,9% entre 18 i 24, un 28% entre 25 i 44, un 25,8% de 45 a 60 i un 13,7% 65 anys o més.
L'edat mediana era de 38 anys. Per cada 100 dones de 18 o més anys hi havia 95,1 homes.
La renda mediana per habitatge era de 34.167 $ i la renda mediana per família de 35.357 $. Els homes tenien una renda mediana de 26.848 $ mentre que les dones 15.804 $. La renda per capita de la població era de 15.040 $. Aproximadament el 3,2% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kirkwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Kirkwood». American Fact Finder. Oficina del Cens dels Estats Units, 12-01-2010.
# Kaštel Gomilica

Kaštel Gomilica és un poble al municipi de Kaštela, al (comtat de Split-Dalmàcia, Croàcia). Es va usar com a localització a la sèrie Game of Thrones com a la ciutat lliure de Braavos.

## Referències

* ↑ Oliver Smith «Mapped: Every single Game of Thrones filming location». The Daily Telegraph, 13-06-2016.
# Ualabi de Calaby

El ualabi de Calaby (Thylogale calabyi) és una espècie de marsupial de la família dels macropòdids. Viu a Indonèsia i Papua Nova Guinea. El seu hàbitat natural són els boscos secs tropicals o subtropicals, sabanes seques, matollars secs tropicals o subtropicals i herbassars secs de plana tropicals o subtropicals. Està amenaçat per la pèrdua d'hàbitat. Fou anomenat en honor del biòleg australià John Henry Calaby.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 69-70. ISBN 0-801-88221-4. (anglès)
* ↑ Leary, T. et al. Thylogale calabyi. UICN 2008. Llista Vermella d'espècies amenaçades de la UICN, edició 2008, consultada el 29 desembre 2008.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 70. ISBN 978-0801893049.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Maraldi (cràter marcià)

Maraldi és un cràter d'impacte que pertany al quadrangle Argyre de Mart, situat a les coordenades 62,2° de latitud Sud i 32,0° de longitud Oest. Té 124 km en diàmetre, i el seu nom es va aprovar el 1973 per la Unió Astronòmica Internacional (UAI) en honor de l'astrònom italià naturalitzat francès Giacomo F. Maraldi (1665-1729).

## Referències

* ↑ "Maraldi (cràter marcià)". Gazetteer of Planetary Nomenclature. USGS Astrogeology Research Program. (anglès)
# Portada/efemèride abril 4

Isidor Marí
« 3 d'abril · 4 d'abril · 5 d'abril »